
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 581 

4 Ιουλίου 1995 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση χρησιμοποίησης υπαλλήλων της Γ.Γ. ΕΣΥΕ, 
μονίμων και με σύμβαση Ι.Δ., για εργασία πέραν του 
κανονικού και του συνήθους υπερωριακού ωραρίου, 
για τις ανάγκες της Έρευνας Εργατικού Δυναμικού, 

έτους 1995. 1 

Τροποποίηση της 339899/1993 κοινής απόφασης 
Υπουργών Εθνικής Οικονομίας και Γεωργίας σχε¬ 
τικά με την εφαρμογή του Κανονισμού 2328/91/ 
ΕΟΚ του Συμβουλίου για τη βελτίωση της αποτελε- 

σματικότητας των γεωργικών διαρθρώσεων. 2 

Καθορισμός ποσών στεγαστικών δανείων, που θα χο¬ 
ρηγούνται από το Ειδικό Στεγαστικό Ανακυκλοϋ- 
μενο Κεφάλαιο (ΕΣΑΚ) σε δικαιούχους ΟΕΚ προ¬ 
γράμματος απογραφής 1983 που είχε καθορισθεί 


να δανειοδοτηθούν κατά τα έτη 1988, 1989 και 

1990.. 3 

Ειδικά Τμήματα Αθλητικής Διευκόλυνσης Λυκείου .. 4 
Κώδικας Δεοντολογίας Άσκησης Τηλεπικοινωνιακών 
Δραστηριοτήτων . 5 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 11459/Α4661 (1) 


Έγκριση χρησιμοποίησης υπαλλήλων της Γ.Γ. ΕΣΎΕ, μονί¬ 
μων και με σύμβαση Ι.Δ., για εργασία πέραν του κανονι¬ 
κού και του συνήθους υπερωριακού ωραρίου, για τις 
ανάγκες της Έρευνας Εργατικού Δυναμικού, έτους 
1995. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. Του Ν.Δ. 3627/56 «περί οργανώσεως της ΕΣΥΕ» και 
του Π .Δ. 532/91 «Οργανισμός Γενικής Γραμματείας 
ΕΣΥΕ». 

β. Του αρ. 35 (παρ. 5) του Ν. 992/79 «περί οργανώσεως 
των Διοικητικών Υπηρεσιών κλπ». 

γ. Του Ν. 1558/85 «Κυβέρνηση και Κυβερνητικά Όρ¬ 
γανα». 

2. Την 7911/Α 3437/14.4.95 απόφαση του Υπουργού 
Εθνικής Οικονομίας με θέμα «Μεταβίβαση δικαιώματος 
υπογραφής στη Γ ενική Γ ραμματέα και στους Ανωτέρους 


Υπαλλήλους της Γ.Γ. ΕΣΥΕ να υπογράψουν «Με εντολή 
Υπουργού». 

3. Την 2158/Γ 507/30.1.95 απόφαση με θέμα 
«Έγκριση και προκήρυξη διενέργειας δειγματοληπτικής 
έρευνας σχετικής με την απασχόληση του πληθυσμού της 
Χώρας (Έρευνα Εργατικού Δυναμικού), έτους 1995» κα¬ 
θώς και την 6228/Γ 244/21.3.95 τροποποιητική από¬ 
φαση αυτής. 

4. Το γεγονός, ότι η ολοκλήρωση της πιο πάνω έρευνας 
πρέπει να πραγματοποιηθεί μέσα στις συμβατικές προθε¬ 
σμίες, παράλληλα με τη διεξαγωγή των τακτικών εργασιών 
της Γ.Γ. ΕΣΥΕ. 

5. Το γεγονός ότι: 

α. Για την εκτέλεση των εργασιών της έρευνας εισρέει 
συνάλλαγμα στη Χώρα σε Εϋυ. 

β. Δεν πρόκειται για υπερωριακή εργασία, σύμφωνα με 
τις διατάξεις του Ν. 1505/84, αριθ. 17, όπως συμπληρώ¬ 
θηκε με το άρθρο 7 του Ν. 1810/88. 

γ. Η κατά μήνα αμοιβή κάθε απασχολουμένου υπαλλή¬ 
λου δεν υπερβαίνει τις μηνιαίες ακαθάριστες αποδοχές 
του. 

6. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του Κρατικού ΠροΟπολογι- 
σμού της Γ.Γ. ΕΣΥΕ (Ειδ. Φορέας 13-610, ΚΑΕ 5332), 
ύψους πενήντα έξι εκατομμυρίων (56.000.000) δραχμών, 
για το οικονομικό έτος 1995. Η ανωτέρω δαπάνη θα καλυ¬ 
φθεί εξ ολοκλήρου από το επιχειρησιακό πρόγραμμα 
«Κλεισθένης» για την αναδιάρθρωση της Δημόσιας Διοί¬ 
κησης που χρηματοδοτείται κατά 50% από την ΕΟΚ, απο¬ 
φασίζουμε: 

1. Εγκρίνουμε τη χρησιμοποίηση, πέραν του κανονικού 
και του συνήθους υπερωριακού ωραρίου εργασίας, υπαλ¬ 
λήλων της Γ.Γ. ΕΣΥΕ, μονίμων και με σύμβαση Ι.Δ. αορί¬ 
στου χρόνου, για τις εργασίες, κατά το χρονικό διάστημα 
από 15.5.95 μέχρι 30.9.95, των επιμέρους φάσεων της 
Έρευνας Εργατικού Δυναμικού, ως εξής: 

α. Για τη συλλογή των ερωτηματολογίων της έρευνας, 
60 υπάλληλοι από την Κ.Υ., 20 υπάλληλοι της ΥΣΝ Θεσ¬ 
σαλονίκης και 150 υπάλληλοι από τις λοιπές ΥΣΝ της Γ.Γ. 
ΕΣΥΕ. 

β. Για την επεξεργασία (έλεγχος πληρότητα - κωδικο- 
γράφηση) των ερωτηματολογίων της έρευνας, 70 υπάλλη¬ 
λοι από την Κ. Υ. και 20 υπάλληλοι από την ΥΣΝ Θεσσαλο¬ 
νίκης. 

γ. Για την καταχώρηση των στοιχείων ανεργίας, 80 
υπάλληλοι από την Κ.Υ. 

δ. Για τον τελικό έλεγχο των ερωτηματολογίων της 

έρευνας, 20 υπάλληλοι από το Τμήμα Απασχόλησης και 
Ανεργίας της Δ/νσης Απογραφών. 

2. Με αποφάσεις της Γενικής Γραμματέα ΕΣΥΕ, οι 
οποίες θα καταρτίζονται κάθε μήνα από τη Δ/νση Διοικη¬ 
τικής Υποστήριξης, θα ορίζονται τα ονόματα των υπαλλή¬ 
λων της Γ.Γ. ΕΣΥΕ, μονίμων και με σύμβαση Ι.Δ. αορίστου 
χρόνου, που θα χρησιμοποιηθούν στις επιμέρους φάσεις 
της έρευνας, καθώς και το ποσό αμοιβής που δικαιούται ο 
καθένας ανάλογα με την εργασία που εξετέλεσε. 

3. Οι πρόσθετες αποδοχές ή απολαβές των υπαλλήλων 
δε θα είναι κατά μήνα ανώτερες από το σύνολο των απο¬ 
δοχών της οργανικής τους θέσης. 

4. Η αμοιβή των υπαλλήλων θα καθοριστεί με κοινή από¬ 
φαση των Υπουργών Εθνικής Οικονομίας και Οικονομι¬ 
κών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουνίου 1995 

Με εντολή Υπουργού 
Η Γενική Διευθύντρια 
ΚΩΝ/ΝΑ ΓΚΟΛΦΙΝΟΠΟΥΛΟΥ 

-♦- 

Αριθ. 352757/95 (2) 

Τροποποίηση της 339899/1993 κοινής απόφασης 

Υπουργών Εθνικής Οικονομίας και Γεωργίας σχετικά 

με την εφαρμογή του Κανονισμού 2328/91/ΕΟΚ του 

Συμβουλίου για τη βελτίωση της αποτελεσματικάτητας 

των γεωργικών διαρθρώσεων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΓΕΩΡΓΙΑΣ 

Έχοντας υπόψη; 

1. Τις διατάξεις: 

α) Των άρθρων 1 παρ. 1 και 3 και του άρθρου 2 παρ. 1 
περίπτ. θ) του Ν. 1338/1983 «Εφαρμογή του Κοινοτικού 
Δικαίου» {Α' 34), όπως τροποποιήθηκε με το άρθρο 6 του 
Ν. 1440/1984 «Συμμετοχή της Ελλάδος στο κεφάλαιο, 
στα αποθεματικά και στις προβλέψεις της Ευρωπαϊκής 
Τράπεζας Επενδύσεων, στο κεφάλαιο της Ευρωπαϊκής 
Κοινότητας Άνθρακος και Χάλυβος και του Οργανισμού 
Εφοδιασμού ΕΥΡΑΤΟΜ» {Α' 70), σε β) συνδυασμό με τις 
διατάξεις του άρθρου 22 παρ. 3 του Ν. 992/1979 «Περί 
οργανώσεως των διοικητικών υπηρεσιών για την εφαρ¬ 
μογή της Συνθήκης Προσχωρήσεως εις τας Ευρωπαϊκός 
Κοινότητας και ρυθμίσεως συναφών θεσμικών και οργα¬ 
νωτικών θεμάτων» (Α' 280), γ) και του άρθρου 65 του Ν. 
1892/1990 (Α 101), δ) του άρθρου 29Α του Ν. 1558/ 
1985 «Κυβέρνηση και Κυβερνητικά Όργανα» (ΑΊ37), 
όπως αυτό προστέθηκε με το άρθρο 27 του Ν. 2081 /1992 
(Α' 154) και το γεγονός ότι από τις διατάξεις της παρού¬ 
σας απόφασης δεν προκαλείται δαπάνη σε βάρος του 
Κρατικού Προϋπολογισμού. 

2. Τους κανονισμούς: α) 3669/93/ΕΟΚ του Συμβουλίου 
της 22ας Δεκεμβρίου «για την τροποποίηση των κανονι¬ 
σμών (ΕΟΚ) αριθ. 2328/91, 1360/78, 1035/72 και 
449/69 για την επίσπευση της προσαρμογής των διαρ¬ 
θρώσεων παραγωγής, μεταποίησης και εμπορίας στα 
πλαίσια της μεταρρύθμισης της κοινής γεωργικής πολιτι¬ 
κής» (Ε.Ε.αρ.1_338 της 31.12.93, σελ. 26) καιβ) 2328/91/ 
ΕΟΚ του Συμβουλίου της 15ης Ιουλίου 1991 «για τη βελτί¬ 
ωση της αποτελεσματικάτητας των γεωργικών διαρθρώ¬ 
σεων» (Ε.Ε,αρ. 1.218 της 6.8.91, σελ. 1), αποφασί¬ 
ζουμε: 

1. Στο άρθρο 3 παράγραφος 1 η περίπτωση β) τροπο¬ 


ποιείται και αναδιατυπώνεται ως εξής: 

«β) έχουν εμπειρία απασχόλησης στη γεωργία τουλάχι¬ 
στον τριών (3) ετών, η οποία αποδεικνύεται με σχετική βε¬ 
βαίωση Αγροτικού Συλλόγου ή Γεωργικού Συνεταιρισμού ή 
Οργανισμού Τοπικής Αυτοδιοίκησης, ενώ σε περίπτωση 
αλλαγής του κλάδου παραγωγής απαιτείται η παρακολού¬ 
θηση εκπαιδευτικών προγραμμάτων ελάχιστης διάρκειας 
εκατόν πενήντα (150) ωρών διδασκαλίας σε περίοδο ενός 
έτους. 

2. Στο άρθρο 7 η πρώτη παράγραφος τροποποιείται και 
συμπληρώνεται ως εξής: 

1. Φορείς που δύνανται να αναλάβουν τη σύσταση υπη¬ 
ρεσιών παροχής βοήθειας στη διαχείριση των εκμεταλ¬ 
λεύσεων είναι οι πρωτοβάθμιες και δευτεροβάθμιες 
Αγροτικές Συν/κές Οργανώσεις καθώς και οι ανώνυμες 
εταιρίες των ΟΤΑ και των Συν/σμών του άρθρου 44 του Ν. 
1416/84 και οι δημοτικές ή κοινοτικές εταιρείες λαϊκής 
βάσης του άρθρου 45 του αυτού Νόμου, σύμφωνα με τα 
προβλεπόμενα στο άρθρο 2 του Ν. 2169/93. 

Η έγκριση των φορέων γίνεται με απόφαση του Υπουρ¬ 
γού Γεωργίας, εφόσον πληρούν τις προϋποθέσεις της πα¬ 
ραγράφου 2 του παρόντος άρθρου. 

3. Στο άρθρο 11 η πρώτη παράγραφος τροποποιείται 
και αναδιατυπώνεται ως εξής: 

«1. Σε περίπτωση που ο δικαιούχος ενίσχυσης στα πλαί¬ 
σια του Κανονισμού 2328/91/ΕΟΚ, όπως τροποποιήθηκε 
και ισχύει σήμερα: 

- δεν τηρεί τις υποχρεώσεις του με υπαιτιότητά του, κα¬ 
θώς και τις υποχρεώσεις του που απορρέουν από την 
εφαρμογή των προγραμμάτων εξυγίανσης της κτηνοτρο¬ 
φίας, 

- δηλώνει ψευδή στοιχεία για τη λήψη της ενίσχυσης, 

- δεν διευκολύνει την αρμόδια υπηρεσία κατά την πραγ¬ 
ματοποίηση των απαραίτητων ελέγχων για τη διαπίστωση 
των προϋποθέσεων των κατεχομένων εκτάσεων, των 
εκτρεφομένων ζώων και των πραγματοποιούμενων επεν¬ 
δύσεων, 

α. διακόπτεται κάθε περαιτέρω καταβολή των οικονομι¬ 
κών ενισχύσεων, ενώ τυχόν καταβληθέντα ποσά ενίσχυ¬ 
σης αποδίδονται εντόκως από την ημερομηνία ειδοποίη¬ 
σης από την αρμόδια Δ/νση Γεωργίας, σύμφωνα με τις 
διατάξεις του Ν.Δ. 356/74 «Περί Κώδικα Είσπραξης Δη¬ 
μοσίων Εσόδων» (Α' 90), όπως τροποιποιήθηκε και ισχύει 
σήμερα. 

β. Τυχόν υπόλοιπες τοκοχρεωλυτικές δόσεις μετατρέ- 
πονται σε ληξιπρόθεσμες. 

Επιβολή κυρώσεων δεν χωρεί σε περίπτωση ανωτέρας 
βίας, ιδία σεισμών, πυρκαγιών, θεομηνιών, πολέμου, βα- 
ρειάς ασθένειας του δικαιούχου η οποία τον απέτρεψε 
από την εκπλήρωση των υποχρεώσεών του». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουνίου 1995 
οι υπουργοί 

ΕΘΝΙΚΗΣ ΟΙΚΟΝΟΜΙΑΣ ΓΕΩΡΓΙΑΣ 

Γ. ΠΑΓΑΝΤΩΝΙΟΥ Γ. ΜΩΡΑΓΓΗΣ 

Αριθ. 50259 (3) 

Καθορισμός ποσών στεγαστικών δανείων, που θα χορη¬ 
γούνται από το Ειδικό Στεγαστικό Ανακυκλούμενο Κε- 
φάλα,ιο (ΕΣΑΚ) σε δικαιούχους Ο ΕΚ προγράμματος 
απογραφής 1983 που είχε καθορισθεΐ να δανειοδοτη¬ 
θούν κατά τα έτη 1988, 1989 και 1990. 

ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ, 
ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 

Έχοντας υπόψη; 

1. Τις διατάξεις του Ν.Δ. 2963/54 «Περί ιδρύσεως Αυ¬ 
τόνομου Οργανισμού Εργατικής Κατοικίας». 

2. Τις διατάξεις του Κανονισμού «Περί προϋποθέσεων 
παροχής κατοικίας και δανείων υπό του Ο ΕΚ». 

3. Τις διατάξεις του άρθρου 2 του Ν. 1849/89 «Επέ¬ 
κταση και συμπλήρωση των στεγαστικών προγραμμάτων 
του Οργανισμού Εργατικής Κατοικίας και άλλες διατάξεις» 
(ΦΕΚ 113/τ. Α78.5.1989). 

4. Την αριθ. 50305/2.4.91 απόφαση των Υπουργών 
Εθνικής Οικονομίας, Οικονομικών και Εργασίας «Περί 
εφαρμογής προγράμματος δανειοδοτήσεως με τη σύ¬ 
σταση Ειδικού Στεγαστικού Ανακυκλούμενου Κεφαλαίου 
(ΕΣΑΚ)». 

5. Την αριθ. 50896/25.11.1994 απόφαση των Υπουρ¬ 
γών Εθνικής Οικονομίας, Οικονομικών και Εργασίας «Περί 
καθορισμού ποσών στεγαστικών δανείων ύψους επιτο¬ 
κίων και λοιπών όρων χορήγησης δανείων, από το Ειδικό 
Στεγαστικό Ανακυκλούμενο Κεφάλαιο (ΕΣΑΚ) για δι¬ 
καιούχους ΟΕΚ προγράμματος απογραφής 1983 και ειδι¬ 
κού προγράμματος εξαιρετικών περιπτώσεων. 

6. Το αριθ. 22962/1091/13.3.1995 έγγραφο του ΟΕΚ 
με το οποίο μας υπέβαλε αποσπάσματα πρακτικών των 
αριθ. 13/27.2.1995 και 15/9.3.1995 συνεδριάσεων του 
Διοικητικού του Συμβουλίου. 

7. Τις διατάξεις του άρθρου 27 του Ν. 2081/1992 και 
29Α του Ν. 1558/1985 και το γεγονός ότι από τις διατά¬ 
ξεις της απόφασης αυτής προκαλεΐται δαπάνη σε βάρος 
του προϋπολογισμού του ΟΕΚ, αποφασίζουμε; 

1. Τροποποιούμε τις παραγράφους 1,2 και 3 της αριθ. 
50896/25.11.94 απόφασής μας και καθορίζουμε το ποσό 
του δανείου που θα χορηγείται από το πρόγραμμα του Ει¬ 
δικού Στεγαστικού Ανακυκλούμενου Κεφαλαίου (ΕΣΑΚ) 
στους δικαιούχους της απογραφής του 1983, που είχε 
προσδιορίσθεί να δανειοδοτηθούν τα έτη 1988,1989 και 
1990, όπως παρακάτω: 

α) Για μεμονωμένα άτομα ή οικογένεια χωρίς παιδιά 
4.100.000 δρχ. 

β) Εφ' όσον οι δικαιούχοι στεγαστικής συνδρομής έχουν 
προστατευόμενα παιδιά κατά τις διατάξεις του Κανονι¬ 
σμού «Περί προϋποθέσεων παροχής κατοικίας και δα¬ 
νείων υπό του ΟΕΚ», το ύψος του δανείου προσαυξάνεται 
για κάθε προστατευόμενο παιδί χωρίς περιορισμό, κατά 
400.000 δρχ. 

2. Τα ανωτέρω ποσά θα χορηγηθούν σε όλους όσους θα 
υπογράψουν δανειακή σύμβαση, μετά τη δημοσίευση της 
απόφασης αυτής στην Εφημερίδα της Κυβερνήσεως. 

3. Κατά τα λοιπά ισχύουν τα οριζόμενα στην αριθ. 
50896/25.11.1994 απόφασή μας. 


Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 14 Ιουνίου 1995 

ΟΙ ΥΠΟΥΡΓΟΙ 

ΕΘΝΙΚΗΣ ΟΚΟΝΟΜΙΑΣ ΟΙΚΟΝΟΜΙΚΟΝ 

ΠΑΝΝΟΣ ΠΑΠΑΝΤΩΝΙΟΥ ΑΛΕΞ. ΠΑΠΑΔΟΠΟΥΛΟΣ 

ΕΡΓΑΣΙΑΣ 

ΙΩΑΝ. ΣΚΟΥΛΑΡ1ΚΗΣ 
-♦- 

Αριθ. Γ4/1206 (4) 

Ειδικά Τμήματα Αθλητικής Διευκόλυνσης Λυκείου. 

Ο ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 
ΚΑΙ ΠΟΛΙΤΙΣΜΟΥ 

Σύμφωνα με; 

1. Τον Ν. 1566/85 «Δομή καιλειτουργία της Πρωτοβάθ¬ 
μιας και Δευτεροβάθμιας Εκπαίδευσης». 

2. Τον Ν. 75/75 «Περί εξωσχολικού αθλητισμού». 

3. Την απόφαση Γ4/902/29.9.1988 του Υπ. Ε.Π.Θ. 
«Ίδρυση ειδικών αθλητικών τάξεων σε σχολεία της Πρω¬ 
τοβάθμιας και Δευτεροβάθμιας Εκπαίδευσης» που κυρώ¬ 
θηκε με Νόμο (ΦΕΚ 110/27.8.1990 τ.Α'). 

4. την αριθ. Γ4/1150/30.8.1994 κοινή απόφαση του 
Αναπληρωτή Υπουργού Εθνικής Παιδείας και θρησκευ¬ 
μάτων και του Υφυπουργού Πολιτισμού αρμοδίου για θέ¬ 
ματα αθλητισμού «Ειδικά Τμήματα Αθλητικής Διευκόλυν¬ 
σης Λυκείου» (ΦΕΚ Θ62/1.9.1Θ94 τ.Β'). 

5. Τα αιτήματα των Συλλόγων Γονέων και Κηδεμόνων 
των μαθητών που φοιτούν στα Ειδικά Τμήματα Αθλητικής 
Διευκόλυνσης Λυκείου (Α' και Β' τάξεις). 

6. Τις προτάσεις της Κεντρικής Επιτροπής Αθλητικών 
Τάξεων (πράξη 53η/18.4.1995), που συγκροτήθηκε με 
την 715/11.1.1994 κοινή απόφαση των Υφυπουργών 
Εθνικής Παιδείας και θρησκευμάτων και Πολιτισμού. 

7. Την αριθ. Η/5615/1994 απόφαση του Πρωθυπουρ¬ 
γού για τον καθορισμό των αρμοδιοτήτων του αναπληρωτή 
Υπουργού Εθνικής Παιδείας και θρησκευμάτων. 

8. Την αριθ. 54567/1993 κοινή απόφαση του Πρωθυ¬ 
πουργού και του Υπουργού Πολιτισμού, για τη μεταβίβαση 
αρμοδιοτήτων, αποφασίζουμε: 

Την ίδρυση Ειδικών Τμημάτων Αθλητικής Διευκόλυνσης 
Λυκείου, πειραματικά για το σχολικό έτος 1995-96, για 
διευκόλυνση επιλέκτων αθλητών. 

Η ίδρυση Ειδικών Τμημάτων Αθλητικής Διευκόλυνσης 
θα γίνει στην Πρώτη (Α'), Δεύτερη (Β') και Τρίτη (Γ') τάξη 
Λυκείου σε σχολείο που θα επιλέξει η στην παράγραφο Γ’ 
της παρούσης απόφασης αναφερομένη Επιτροπή. 

Α' Μαθητές Ειδικών Τμημάτων Αθλητικής Διευκόλυν¬ 
σης Λυκείου. 

Στα Ειδικά Τμήματα Αθλητικής Διευκόλυνσης Λυκείου 
έχουν δικαίωμα να φοιτήσουν μαθητές - αθλητές όλων 
των αθλημάτων που η αντίστοιχη Αθλητική Ομοσπονδία 
είναι αναγνωρισμένη και οι οποίοι είναι: 

α’ Μέλη εθνικών ομάδων κάθε κατηγορίας. 

β' Αθλητές και αθλήτριες που έχουν κληθεί και προπο¬ 
νούνται σε κλιμάκια προεθνικών και προολυμπιακών ομά¬ 
δων κάθε κατηγορίας. 

γ' Αθλητές και αθλήτριες που έχουν κατακτήσει από 1 η 
έως 8η νίκη σε Πανελλήνιους Αγώνες ατομικού αθλήμα¬ 
τος ή από 1 η έως 4η νίκη σε Πανελλήνιους Αγώνες ομαδι¬ 
κού αθλήματος κάθε κατηγορίας ή σε Πανελλήνιους Σχο¬ 
λικούς Αγώνες. Στα ομαδικά αθλήματα πρέπει οι αθλητές 

-τριες να έχουν συμμετοχή σε περισσότερους από τους 
μισούς αγώνες που έδοσε η ομάδα τους σε όλες τις φά¬ 
σεις. 

δ’ Αθλητές και αθλήτριες που έχουν χαρακτηριστεί από 
την οικεία Αθλητική Ομοσπονδία ως επίλεκτοι. 

Οι μαθητές - αθλητές των παραπάνω περιπτώσεων θα 
πρέπει να προσκομίσουν βεβαίωση από την οικεία Αθλη¬ 
τική Ομοσπονδία ή από την τοπική Τεχνική Επιτροπή και 
προκειμένου περί σχολικών αγώνων από το οικείο Γρα¬ 
φείο Φυσικής Αγωγής. 

Β' Ειδικά Τμήματα Αθλητικής Διευκόλυνσης Γ Λυ¬ 
κείου. 

Τα πειραματικά Ειδικά Τμήματα Αθλητικής Διευκόλυν¬ 
σης στην Τρίτη (Γ') τάξη Λυκείου ιδρύονται και λειτουρ¬ 
γούν για πρώτη φορά προκειμένου να ολοκληρωθεί ο κύ¬ 
κλος σπουδών στο Λύκειο με την παράλληλη προπονητική 
προετοιμασία των μαθητών/αθλητών και να διαπιστωθεί η 
απόδοση και η αποτελεσματικότητα του σκοπού για τον 
οποίο ιδρύθηκαν τα Ειδικά Τμήματα Αθλητικής Διευκό¬ 
λυνσης. Επειδή τα μαθήματα γενικής παιδείας όσο και τα 
προπαρασκευαστικά μαθήματα (Δέσμες) στα τμήματα 
αυτά πρέπει να διδάσκονται ανεξάρτητα από τα άλλα τμή¬ 
ματα της Γ' τάξης λόγω του ότι προκύπτει αδυναμία σύν¬ 
δεσης του Ωρολογίου Προγράμματος των γνωστικών μα¬ 
θημάτων κορμού και δέσμης με την προπονητική προετοι¬ 
μασία, τα Ε.Τ.Α.Δ. της Γ' Λυκείου θα λειτουργήσουν ως 
ξεχωριστά τμήματα κορμού και δέσμης. 

Για τα προπαρασκευαστικά μαθήματα (Δέσμες), θα λει¬ 
τουργήσει μία μόνο δέσμη η Τέταρτη (Δ’) και για τον λόγο 
αυτό η εγγραφή των μαθητών στα Ε.Τ.Α.Δ. της Γ' Λυκείου 
θα γίνεται με την προϋπόθεση ότι θα παρακολουθήσουν 
τα προπαρασκευαστικά μαθήματα της δέσμης αυτής. 

Γ Επιλογή σχολείου και μαθητών. 

Με απόφαση του οικείου Νομάρχη συγκροτείται επι¬ 
τροπή αποτελούμενη από: 

α' Στους νομούς που έχει έδρα Σχολικός Σύμβουλος 
Φυσικής Αγωγής. 

αα' Τον Σχολικό Σύμβουλο Φυσικής Αγωγής, Πρόε¬ 
δρο. 

αβ' Τον Διευθυντή Δευτεροβάθμιας Εκπαίδευσης, Αντι¬ 
πρόεδρο. 

αγ' Τον Προϊστάμενο του Γραφείου Φυσικής Αγωγής, 
Γ ραμματέα. 

αδ' Ένα (1) καθηγητή Φυσικής Αγωγής, Μέλος και 

αε' Εκπρόσωπο της Νομαρχιακής Επιτροπής Αθλητι¬ 
σμού, Μέλος. 

β’ Στους νομούς που δεν έχει έδρα Σχολικός Σύμβουλος 
Φυσικής Αγωγής. 

βα' Τον Διευθυντή Δευτεροβάθμιας Εκπαίδευσης, Πρό¬ 
εδρο. 

ββ' Τον Προϊστάμενο του Γ ραφείου Φυσικής Αγωγής, 
Γ ραμματέα. 

βγ' Δύο (2) καθηγητές Φυσικής Αγωγής, Μέλη και 

βδ' Εκπρόσωπο της Νομαρχιακής Επιτροπής Αθλητι¬ 
σμού, Μέλος. 

Έργο της Επιτροπής είναι: 

α' Η επιλογή του σχολείου στο οποίο θα στεγασθοϋν τα 
Ειδικά Τμήματα Αθλητικής Διευκόλυνσης σύμφωνα με τις 
προϋποθέσεις των εδαφίων αα' και αβ' της Δ'α’ παραγρά¬ 
φου της παρούσης απόφασης. 

β’ Η επιλογή των μαθητών και μαθητριών που θα φοιτή¬ 
σουν στα Ειδικά Τμήματα Αθλητικής Διευκόλυνσης Λυ¬ 
κείου σύμφωνα με τις προϋποθέσεις της παραγράφου Α' 
της παρούσης απόφασης. 

Δ' Προϋποθέσεις για την λειτουργία Ειδικών Τμημάτων 
Αθλητικής Διευκόλυνσης Λυκείου. 


α' Γ ια την λειτουργία Ειδικού Τ μήματος Αθλητικής Διευ¬ 
κόλυνσης Λυκείου πρέπει να υπάρχουν όλες οι παρακάτω 
προϋποθέσεις: 

αα' Το σχολείο που θα το στεγάζει θα πρέπει να είναι 
κοντά σε αθλητικές εγκαταστάσεις ή θα στεγασθούν σε 
αίθουσες κοντά στις αθλητικές εγκαταστάσεις. 

αβ' Η λειτουργία των τμημάτων αυτών να είναι μόνιμα 
πρωινή. 

αγ' Στο κάθε τμήμα Α' ή Β' τάξης Λυκείου πρέπει να φοι¬ 
τούν τουλάχιστον δέκα οκτώ (18) μαθητές - μαθήτριες και 
στο κάθε τμήμα Γ’ τάξης Λυκείου τουλάχιστον δέκα πέντε 
(15) μαθητές - μαθήτριες. Ο αριθμός μαθητών - μαθη¬ 
τριών στο κάθε τμήμα δεν πρέπει να υπερβαίνει τους τριά¬ 
ντα (30). 

αδ' Για κάθε ατομικό άθλημα θα πρέπει να υπάρχουν 
πέντε (5) και για κάθε ομαδικό άθλημα οκτώ (8) τουλάχι¬ 
στον αθλητές - αθλήτριες. Η ελάχιστη συμμετοχή κατά 
άθλημα αναφέρεται στο σύνολο των μαθητών - μαθητριών 
που φοιτούν στα Ειδικά Τμήματα Αθλητικής Διευκόλυνσης 
και των τριών τάξεων του ιδίου σχολείου. 

β' Τρόπος και χρόνος λειτουργίας των Ειδικών Τμημά¬ 
των Αθλητικής Διευκόλυνσης Λυκείου: 

βα' Στα τμήματα αυτά θα διδάσκονται όλα τα προβλεπό- 
μενα για την κάθε τάξη μαθήματα και σύμφωνα με τις προ- 
βλεπόμενες από το ωρολόγιο πρόγραμμα ώρες εκτός από 
το μάθημα της Φυσικής Αγωγής που θα αντικατασταθεΐ 
από εννέα (9) ώρες προπόνηση την εβδομάδα. 

ββ’ Το ημερήσιο πρόγραμμα των τμημάτων αυτών θα 
αρχίζει τρεις φορές την εβδομάδα από την τρίτη διδακτική 
ώρα και δύο φορές την εβδομάδα κανονικά από των 
πρώτη διδακτική ώρα και θα παρατείνεται μετά την έκτη 
διδακτική ώρα κατά μία ώρα ώστε να συμπληρωθούν οι 
τριάντα διδακτικές ώρες εβδομαδιαίως. Τις ημέρες που το 
ημερήσιο πρόγραμμα θα αρχίζει από την τρίτη διδακτική 
ώρα ο χρόνος από τις 7:45' μέχρι την λήξη της δεύτερης 
διδακτικής ώρας θα διατίθεται για προπόνηση των μαθη¬ 
τών. 

Οι ημέρες προπόνησης του Ε.Τ.Α.Δ. Λυκείου και του 
αντίστοιχου Τ.Α.Δ. Γυμνασίου πρέπει να ορισθούν κοινές. 

βγ' Οι προπονήσεις των μαθητών των Ειδικών Αθλητι¬ 
κών Τμημάτων Λυκείου αρχίζουν με το διδακτικό έτος και 
τελειώνουν με το πέρας της περιόδου των μαθημάτων, 
γ' Φοίτηση - προαγωγή μαθητών: 
γα' Γ ια τον χαρακτηρισμό της φοίτησης των μαθητών 
των Ε.Τ.Α.Δ. ισχύουν τα αριθμητικά όρια που σε κάθε πε¬ 
ρίπτωση προβλέπονται από τις ισχύουσες διατάξεις για 
τους μαθητές των άλλων σχολείων προσαυξημένα κατά 
είκοσι (20) απουσίες. 

γβ' Αδικαιολόγητες απουσίες στο μάθημα της Φυσικής 
Αγωγής συνιστούν λόγο απομάκρυνσης του μαθητή από 
το αθλητικό τμήμα μετά από εισήγηση του Διδάσκοντα και 
απόφαση της Κ.Ε.Α.Τ. 

γγ' Η αξιολόγηση της επίδοσης των μαθητών στο κάθε 
άθλημα γίνεται από τους διδάσκοντες καθηγητές Φυσικής 
Αγωγής στο κάθε αθλητικό τμήμα και καταχωρείται κάθε 
τρίμηνο στην καρτέλα του μαθητή στο μάθημα της Φυσι¬ 
κής Αγωγής. 

γδ' Σε περίπτωση που μαθητής θα σταματήσει να φοιτά 
σε Ειδικό Τμήμα Αθλητικής Διευκόλυνσης, κατά την 
ένταξή του σε άλλο τμήμα του ίδιου ή άλλου σχολείου, 
όσον αφορά την βαθμολογία ισχύουν οι πάγιες διατάξεις 
που εφαρμόζονται σε όλα τα σχολεία, όσον αφορά δε τις 
απουσίες υπολογίζονται στο ακέραιο οι απουσίες όλων 
των μαθημάτων εκτός από το μάθημα της Φυσικής Αγω¬ 
γής όπου υπολογίζεται ο ακέραιος αριθμός που θα προκό¬ 
ψει όταν πολλαπλασιασθεί ο αριθμός των απουσιών στο 

μάθημα αυτά με κλάσμα που έχει αριθμητή τον αριθμό των 
προβλεπομένων εβδομαδιαίων ωρών Φυσικής Αγωγής 
από το αναλυτικό πρόγραμμα (κανονικού τμήματος) και 
παρονομαστή τον αριθμό εννέα (9). 

γε' Μετεγγραφή μαθητή από ένα Ε.Τ.Α.Δ. σε άλλο γίνε¬ 
ται εφόσον στο νέο Ε.Τ.Α.Δ. διδάσκεται το ίδιο άθλημα. 
Για την μετεγγραφή ισχύουν οι ισχΰουσες περί μετεγγρα¬ 
φών διατάξεις. 

Επιπλέον απαιτείται έγκριση της Κ.Ε.Α.Τ. και ο αριθμός 
μαθητών του νέου Ε.Τ.Α.Δ. να μην υπερβαίνει τους τριά¬ 
ντα (30) μαθητές. 

γστ' Μαθητής που θα απορριφθεί στο τέλος της χρονιάς 
και θα υποχρεωθεί να επαναλάβει τα μαθήματα της ίδιας 
τάξης δεν μπορεί να παρακολουθήσει το Ε.Τ.Α.Δ. της 
ίδιας τάξης. Γ ια την παραμονή μαθητή σε Ε.Τ.Α.Δ. απα¬ 
ραίτητη προϋπόθεση είναι ο γενικός βαθμός του στο τέ¬ 
λος του σχολικού έτους να είναι μεγαλύτερος του 12 και 
1 / 2 . 

γζ' Απαλλαγή από το μάθημα της Φυσικής Αγωγής για 
τους μαθητές που φοιτούν σε Ε.Τ.Α.Δ. είναι δυνατόν να 
χορηγηθεί για χρονικό διάστημα μέχρι δύο μήνες και μόνο 
μετά από βεβαίωση Κρατικού Ιατρού. Στις περιπτώσεις 
αυτές ο απαλλαγμένος μαθητής δεν είναι υποχρεωμένος 
να παρακολουθεί την καθημερινή προπόνηση. 

γη’ Όσα θέματα (προαγωγή, απόρριψη, κυρώσεις, 
κ.λπ.) δεν αναφέρονται στην απόφαση αυτή ρυθμίζονται 
με τις πάγιες διατάξεις που εφαρμόζονται και στα άλλα λύ¬ 


κεια. 

Ε' Επιλογή διδασκόντων καθηγητών Φυσικής Αγωγής: 

Η επιλογή των διδασκόντων καθηγητών γίνεται όπως 
και στα Τμήματα Αθλητικής Διευκόλυνσης Γυμνασίου και 
σύμφωνα με την παράγραφο Ε' της Γ4/1149/30.8.1994 
απόφασης. 

Για το ωράριο διδασκαλίας των καθηγητών αυτών ισχύει 
η Γ4/1151/30.8.1994 απόφαση. 

Στ' Από τις διατάξεις της απόφασης αυτής προκαλείται 
συνολική δαπάνη 78.854.456 δρχ. περίπου για το τρέχον 
οικονομικό έτος και 238.905.906 δρχ. για κάθε ένα από 
τα επόμενα οικονομικά έτη. 

Οι δαπάνες αυτές είχαν περιληφθεί στην Γ4/1150/ 
30.8.1994 απόφαση (ΦΕΚ 662/Τ.Β71.9.1994) την οποία 
η παρούσα απόφαση αντικαθιστά. 

Η δαπάνη για το τρέχον οικονομικό έτος αναλυτικά έχει 
όπως παρακάτω; 

1. Για το διδακτικό προσωπικό. 

Από τις διατάξεις της απόφασης αυτής προκαλείται δα¬ 
πάνη σε βάρος του Κρατικού Προϋπολογισμού ύψους 
35.654.456 δρχ. περίπου για το τρέχον οικονομικό έτος 
και 112.905.906 δρχ. για κάθε ένα από τα επόμενα οικο¬ 
νομικά έτη. 

Για την ανωτέρω δαπάνη έχει εγγράφει πίστωση στον 
Κρατικό Προϋπολογισμό ύψους 35.654.456 δρχ. στον ει¬ 
δικό φορέα 19-610 και με τους εξής ΚΑΕ. 

ΚΑΕ 0311 (Βασικός μισθός) = 4.440.000 

ΚΑΕ 0325 (Α.Τ.Α.) =12.406.080 

ΚΑΕ 0326 (Επιδ. εξομάλυνσης) = 1.920.000 

ΚΑΕ 0329 (Ειδικό επίδομα) = 1.680.000 

ΚΑΕ 0321 (Ι.Κ.Α. + Τ.Ε.Α.Μ.) = 6.981.793 

ΚΑΕ 0337 (Επίδομα Βιβλιοθήκης) = 2.400.000 

ΚΑΕ 0516 (Αποζημ. διδακτ. τριμήνων) = 5.826.583 

2. Για δαπάνες μετακίνησης και ημιδιατροφής μαθη¬ 
τών. 

Από τις διατάξεις της απόφασης αυτής προκαλείται δα¬ 
πάνη 43.200.000 δρχ. περίπου για το τρέχον οικονομικό 
έτος και 126.000.000 δρχ. περίπου για καθένα από τα 
επόμενα οικονομικά έτη. 


Η ανωτέρω δαπάνη θα καλυφθεί από τις πιστώσεις της 
Κεντρικής Επιτροπής Αθλητικών Τάξεων (Κ,Ε.Α.Τ.) που 
προέρχονται από τον Οργανισμό Προγνωστικών Αγώνων 
Ποδοσφαίρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουνίου 1995 

Ο ΛΝΑΠΛΗΡΟΤΉΣ ΥΠΟΥΡΓΟΣ Ο ΥΦΥΠΟΥΡΓΟΣ 

ΕΘΝ. ΠΑΙΔΕΙΑΣ » ΘΡΗΣΚΕΥΜΑΤΩΝ ΠΟΛΙΤΙΣΜΟΥ 

ΦΙΛΙΠΠΟΣ ΠΕΤΣΑΛΝΙΚΟΣ ΓΕΩΡΓΙΟΣ ΛΙΑΝΗΣ 

Αριθ. 68141 (5) 

Κώδικας Δεοντολογίας Ασκησης Τηλεπικοινωνιακών 
Δραστηριοτήτων. 

Ο ΥΠΟΥΡΓΟΣ 

ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου δευτέρου, Παρ. 1 στοιχ. Α' 
εδ. γ του Ν. 2246/94 «Οργάνωση και λειτουργία του Το¬ 
μέα των Τηλεπικοινωνιών» (ΦΕΚ 172/Α/20.10.94). 

2. Την με αριθμ. 324413/329/94 (ΦΕΚ Β/780) κοινή 
απόφαση του Πρωθυπουργού και του Υπουργού Μεταφο¬ 
ρών και Επικοινωνιών περί σναθέσεως αρμοδιοτήτων 
στους Υφυπουργούς Μεταφορών και Επικοινωνιών. 

3. Το γεγονός ότι από την εφαρμογή της απόφασης αυ¬ 
τής δεν προκαλείται δαπάνη σε βάρος του κρατικού προϋ¬ 
πολογισμού. 

4. Την γνωμοδότηση της Εθνικής Επιτροπής Τηλεπικοι¬ 
νωνιών (Ε.Ε.Τ.) που ελήφθη κατά την 13η συνεδρίασή της 
στις 14 Απριλίου 1995, αποφασίζουμε: 

Άρθρο 1 

Εμπιστευτικός χαρακτήρας των επικοινωνιών 

1. Για την προστασία των χρηστών των τηλεπικοινωνια¬ 
κών υπηρεσιών, απαγορεύεται αυστηρά στον παρέχοντα 
τηλεπικοινωνιακές υπηρεσίες να παρακολουθεί, να κατα¬ 
γράφει, να ακροάται, να μαγνητοφωνεί, να μαγνητοσκο¬ 
πεί, να αποκαλύπτει και να αναμεταδίδει το περιεχόμενο 
οποιοσδήποτε επικοινωνίας ή με οποιοδήποτε τρόπο να 
παρεμβαίνει για οποιοδήποτε λόγο ο’ αυτήν. 

2. Κατ’ εξαίρεση, επιτρέπεται τέτοιου είδους παρέμ¬ 
βαση μόνον αν ο παρέχων τηλεπικοινωνιακές υπηρεσίες 
εξουσιοδοτείται να το πράξει από την ισχύουσα νομοθε¬ 
σία, σύμφωνα με τις πρσβλεπόμενες διαδικασίες ή αν μια 
τέτοια παρέμβαση καθίσταται αναγαία ατα πλαίσια των τα¬ 
κτικών δραστηριοτήτων συντήρησης του τηλεπικοινωνια¬ 
κού δικτύου. Στην τελευταία αυτή περίπτωση, ο παρέχων 
τηλεπικοινωνιακές υπηρεσίες οφείλει, αφενός μεν, να 
γνωστοποιεί στους χρήστες του και στην Εθνική Επιτροπή 
Τηλεπικοινωνιών την πρόθεσή του να προβεί σε παρεμβά¬ 
σεις συντήρησης στο τηλεπικοινωνιακό δίκτυο τουλάχι¬ 
στον δύο (2) ημέρες πριν από την έναρξη των σχετικών ερ¬ 
γασιών, αφετέρου δε, να τηρεί πλήρες αρχείο, προσιτό 
στους χρήστες του και στην Εθνική Επιτροπή Τηλεπικοι¬ 
νωνιών, των εκτελεσθειαών εργασιών συντήρησης του τη¬ 
λεπικοινωνιακού δικτύου, στα οποίο θα περιλαμβάνονται 
πληροφορίες για το είδος, την τοποθεοία, την ημερομηνία 
πραγματοποίησης και τη διάρκεια των εργασιών συντήρη¬ 
σης. 

Αρθρο 2 

Απόρρητο προσωπικών πληροφοριών των χρηστών 

1. Ο παρέχων τηλεπικοινωνιακές υπηρεσίες δεν επι¬ 
τρέπεται να δημοσιεύει προσωπικές πληροφορίες των 
χρηστών του ούτε να τις χρησιμοποιεί νια άλλους σκοπούς 
από εκείνους γιο τους οποίους αυτές δόθηκαν από το 
χρήστη, εκτός αν ο χρήστης συναινεί εγγράφως. 

2. Σε κάθε περίπτωση, ο παρέχων τηλεπικοινωνιακές 
υπηρεσίες δύναται να χρησιμοποιεί τις προσωπικές πλη¬ 
ροφορίες ενός χρήστη του μόνο για λόγους που αφορούν 
στην παροχή τηλεπικοινωνιακών υπηρεσιών του στον εν 
λόγω χρήστη, εκτός αν άλλως ορίζεται από την ισχΰουσα 
νομοθεσία. 

Άρθρο 3 

Υποχρέωση παροχής υπηρεσιών 

1. Κάθε φυσικό ή νομικό πρόσωπο, αδιακρίτως, έχει δι¬ 
καίωμα ακώλυτης χρήσης των παρεχομένων νομίμως τη¬ 
λεπικοινωνιακών υπηρεσιών καθώς και σύνδεσής του με 
τα νομίμως λειτουργούντα τηλεπικοινωνιακά δίκτυα εντός 
ευλόγου χρονικού διαστήματος από την κατάθεση της 
σχετικής του αίτησης στο φορέα παροχής τηλεπικοινωνια¬ 
κών υπηρεσιών. 

2. Το εύλογο χρονικό διάστημε εντός του οποίου πρέπει 
να ικανοποιηθεί μια κατατεθείσα αίτηση χρήσης τηλεπι¬ 
κοινωνιακών υπηρεσιών είναι συνάρτηση των υφισταμέ¬ 
νων δυνατοτήτων της τεχνολογίας και των όρων εκσυγ¬ 
χρονισμού και επέκτασης του δικτύου που έχουν τεθεί στο 
φορέα παροχής τηλεπικοινωνιακών υπηρεσιών. 

3. Ενδεχόμενη καθυστέρηση ικανοποίησης ή μη ικανο¬ 
ποίηση της αίτησης επιτρέπεται μόνο για λόγους οφειλό- 
μενους στη διαθεσιμότητα της χωρητικότητας του δικτύου 
στη συγκεκριμένη τοποθεσία, αποκλειόμενης της αδι¬ 
καιολόγητης διακριτικής μεταχείρισης των υποψηφίων 
χρηστών. Στην περίπτωση αυτή, ο φορέας παροχής τηλε¬ 
πικοινωνιακών υπηρεσιών οφείλει να ενημερώνει αμέσως 
τον αιτοϋντα και την Εθνική Επιτροπή Τηλεπικοινωνιών για 
την αιτία της καθυστέρησης ικανοποίησης ή της μη ικανο¬ 
ποίησης της αίτησης και να τους γνωστοποιεί το χρονοδιά¬ 
γραμμα συνδρομή των τεχνικών προϋποθέσεων για την 
όσο το δυνατόν ταχύτερη ικανοποίηση της αίτησης. 

4. Ο Οργανισμός Τηλεπικοινωνιών της Ελλάδος δεν επι¬ 
τρέπεται να θέτει ως προϋπόθεση, για την παροχή των δε¬ 
σμευμένων υπηρεσιών του, για τις οποίες έχει αποκλει¬ 
στικό δικαίωμα, με βάση την άδεια λειτουργίας του, την 
υποχρέωση των πελατών του να αγοράζουν και τις υπηρε¬ 
σίες που παρέχει υπό καθεστώς ανταγωνισμού. 

5. Ειδικότερα, σε ότι αφορά τις μισθωμένες γραμμές, η 
Εθνική Επιτροπή Τηλεπικοινωνιών, σε ειδικό Κανονισμό, 
καθορίζει τις διαδικασίες σύμφωνα με τις οποίες αποφα¬ 
σίζει, κατά περίπτωση και εντός έξι (6) εβδομάδων, αν θα 
επιτρέπει ή όχι στον Οργανισμό Τηλεπ/νιών της Ελλάδος 
να λαμβάνει μέτρα όπως η άρνηση της παροχής μισθωμέ¬ 
νης γραμμής, η διακοπή της παροχής μισθωμένων γραμ¬ 
μών ή η κατάργηση ορισμένων χαρακτηριστικών των μι¬ 
σθωμένων γραμμών για λόγους εικαζόμενης μη τήρησης 
από τους χρήστες των προϋποθέσεων χρήσης των μισθω¬ 
μένων γραμμών. 

Οι διαδικασίες αυτές παρέχουν επίσης στην Εθνική Επι¬ 
τροπή Τηλεπικοινωνιών τη δυνατότητα να επιτρέπει εκ 
των προτέρων τη λήψη ειδικών μέτρων εκ μέρους του Ορ¬ 
γανισμού Τηλεπικοινωνιών της Ελλάδος, σε περιπτώσεις 
συγκεκριμένων παραβάσεων των προϋποθέσεων χρήσης. 
Διασφαλίζεται επίσης ότι οι διαδικασίες αυτές εγγυώνται 


τη διαφάνεια της διαδικασίας λήψης των αποφάσεων και 
ότι λαμβάνονται δεόντως υπόψη τα δικαιώματα των με¬ 
ρών. κάθε τέτοια απόφαση θα λαμβάνεται, αφού θα έχει 
δοθεί η δυνατότητα και στα δυο μέρη να διατυπώσουν τις 
απόψεις τους, θα πρέεπι να είναι αιτιολογημένη και να 
κοινοποιείται στα ενδιαφερόμενο μέρη εντός επτά (7) 
ημερών μετά τη λήψη της και δεν θα μπορεί να τεθεί σε 
εφαρμογή πριν από την κοινοποίησή της. Η διάταξη αυτή 
δεν αναιρεί το δικαίωμα των ενδιαφερομένων μερών να 
προσφύγουν στο δικαστήριο. 

Άρθρο 4 

Γνωστοποίηση όρων παροχής υπηρεσιών 

1. Ο παρέχων τηλεπικοινωνιακές υπηρεσίες οφείλει να 
γνωστοποεί δημοσίως τα τεχνικά χαρακτηριστικά, τα τιμο¬ 
λόγια καθώς και τις συνθήκες παροχής και χρήσης των πα¬ 
ρεχομένων από αυτόν τηλεπικοινωνιακών υπηρεσιών. Ως 
συνθήκες παροχής και χρήσης θεωρούνται, μεταξύ των 
άλλων, και η διαδικασία υποβολής της αίτησης από τον 
υποψήφιο χρήστη, η προθεσμία ικανοποίησης της αίτη¬ 
σης, ο χρόνος άρσης ενδεχομένων βλαβών, η διάρκεια της 
σύμβασης και οι διαδικασίες επιστροφής καταβληθέντων 
τελών ή μισθωμάτων. 

2. Ενδεχόμενες μεταγενέστερες αλλαγές στους ισχύο- 
ντες όρους παροχής τηλεπικοινωνιακών υπηρεσιών θα 
γνωστοποιούνται δημοσίως, το ταχύτερο δυνατόν, πριν 
από τη θέση σε ισχύ των νέων όρων. 

3. Ειδικότερα, σε ότι αφορά την προσφορά νέων κατη¬ 
γοριών μισθωμένων γραμμών από τον Οργανισμό Τηλεπι¬ 
κοινωνιών της Ελλάδος ή και την τροποποίηση των ήδη 
παρεχομένων από αυτόν σχετικών υπηρεσιών, η προβλε- 
πόμενη δημοσίευση (στην Εφημερίδα της Κυβερνήσεως, 
με μέριμνα των αρμοδίων Αρχών) θα διενεργείται το αργό¬ 
τερο δύο (2) μήνες πριν από την υλοποίηση της κάθε συ¬ 
γκεκριμένης προσφοράς ή τροποποίησης. 

4. Η διακοπή μιας προσφοράς μπορεί να αποφασισθεί 
μόνο αφού ζητηθεί η γνώμη των χρηστών τους οποίους 
αψορά. 

Αρθρο 5 

Συντονισμός χρήσης συχνοτήτων 

1. Ο παρέχων τηλεπικοινωνιακές υπηρεσίες και κάτο¬ 
χος σχετικής άδειας ή έγκρισης οφείλει να συνεργάζεται, 
υπό την εποπτεία του Υπουργείου Μεταφορών και Επικοι¬ 
νωνιών, για τη χρήση κάθε παραχωρηθείσος σε αυτόν συ¬ 
χνότητας με κάθε άλλο αδειοϋχο χρήστη συχνοτήτων 
εντός των ορίων της Ελληνικής Επικράτειας ή, όπου αυτά 
απαιτείται, για αυμφωνημένη διασύνδεση δικτύων, εντός 
των ευρυτέρων ορίων της Ελλάδος και των γειτονικών χω¬ 
ρών. 

2. Ο παρέχων τηλεπικοινωνιακές υπηρεσίες και κάτο¬ 
χος σχετικής άδειας ή έγκρισης οφείλει να συνεργάζεται 
με κάθε άλλο αδειοϋχο χρήστη συχνοτήτων για την εξά¬ 
λειψη οποιοσδήποτε παρεμβολής συχνοτήτων μεταξύ 
τους, έτσι ώστε να επιτρέπεται στον προηγούμενο χρήστη 
μιας συχνότητας να συνεχίζει ακώλυτα τη χρήση της. 

Αρθρο 6 

Διασύνδεση με άλλα τηλεπικοινωνιακά δίκτυα 

1.0 κάτοχος νομίμως εγκατεστημένου και λειτουργού- 
ντος τηλεπικοινωνιακού δικτύου, μέσω του οποίου παρέ¬ 
χονται τηλεπικοινωνιακές υπηρεσίες, υποχρεούται, εφό¬ 
σον υπάρχει σχετική τεχνική δυνατότητα και εφόσον δια¬ 
σφαλίζονται οι βασικές απαιτήσεις, σύμφωνα με τις διατά- 

ξεις του Ν. 2246/1994, να επιτρέπει τη διασύνδεση του 
' δικτύου του με άλλα νομίμως εγκατεστημένα και λειτουρ- 
γούντα τηλεπ/κά δίκτυα, κατόπιν αιτήσεως των κατόχων 
τους, καθορίζοντας του όρους πρόσβασης και χρήσης του 
εν λόγω δικτύου, που θα πρέπει να είναι αμοιβαία αποδε¬ 
κτοί, υπό την προϋπόθεση ότι οι όροι αυτοί θα εξασφαλί¬ 
ζουν ότι: 

α) θα προστατεύονται οι εργαζόμενοι και οι χρήστες 
των διασυνδεομένων δικτύων από κάθε λογικά πιθανό κίν¬ 
δυνο ζωής ή σωματικής βλάβης ή ζημίας. 

β) θα προστατεύονται τα διασυνδεόμενα δίκτυα από 
σημαντική περουσιακή ζημία ή υποβάθμιση της ποιότητας 
των υπηρεσιών που παρέχονται δια μέσου αυτών. 

γ) θα καταβάλλονται στον κάτοχο του προανφερόμενου 
δικτύου τα αναλογούντα τέλη, ως αντάλλαγμα για τη δια¬ 
σύνδεση με το εν λόγω δίκτυό του και τη χρήση αυτού και 
των υπηρεσιών του. 

2. Σε περίπτωση διαφωνίας ως προς τους όρους αυ¬ 
τούς, ο αϊτών τη διασύνδεση του δικτύου του με το δίκτυο 
που αναφέρεται στην αρχή της παραγράφου 1, δύναται να 
προαφύγει στην Εθνική Επιτροπή Τηλεπικοινωνιών, η 
οποία, με απόφασή της εκδιδόμενη εντός ευλόγου χρονι¬ 
κού διαστήματος από την κατάθεση της προσφυγής, κα¬ 
θορίζει τους όρους πρόσβασης και χρήσης του αρχικού 
αυτού δικτύου, λαμβάνοντας υποχρωτικά υπόψη τις προϋ¬ 
ποθέσεις της προηγούμενης παραγράφου του παρόντος 
άρθρου. 

3. Ο εκμισθώνων τηλεπ/κό δίκτυο, σύμφωνα με τις 
προηγούμενες παραγράφους του παρόντος άρθρου, 
οφείλει, σε κάθε περίπτωση, να μη επηρεάζει αρνητικά με 
οποιοδήποτε τρόπο την ποιότητα των υπηρεσιών που πα¬ 
ρέχονται από διασυνδεόμενα με το δικό του δίκτυα, εκτός 
αν μια τέτοια κατάσταση είναι αναγκαστική απόρροια των 
μέτρων που λαμβάνει για την εξασφάλιση των βασικών 
απαιτήσεων. 

Αρθρο 7 

Ποιότητα παροχής υπηρεσιών 

1. Ο κάτοχος τηλεπικοινωνιακού δικτύου, μέσω του 
οποίου παρέχονται νομίμως τηλεπικοινωνιακές υπηρεσίες 
οφείλει να σχεδιάζει το δίκτυο του με τρόπο ώστε να αντα- 
ποκρίνεται στις τεχνικές προδιαγραφές που έχουν υιοθε¬ 
τηθεί ή ορισθεί από τις ισχύουσες σχετικές διατάξεις. 
Οφείλει επίσης να χρησιμοποιεί εγκαταστάσεις και εξο¬ 
πλισμό προηγμένης τεχνολογίας, έτσι ώστε να εξασφαλί¬ 
ζεται η ποιότητα τωνπαρεχομένων υπηρεσιών. Εξάλλου, ο 
τερματικός εξοπλισμός που συνδέεται σε δημόσιο τηλεπι¬ 
κοινωνιακό δίκτυα θα πρέπει να πληροί τις προϋποθέσεις 
που ορίζονται από τις ισχύουσες σχετικές διατάξεις. 

2. Ο παρέχων τηλεπικοινωνιακές υπηρεσίες οφείλει να 
εφαρμόζει διαδικασίες άμεσης εξέτασης και ικανοποίη¬ 
σης αιτημάτων και παραπόνων των χρηστών, σε ότι αφορά 
την παραγγελία, την εγκατάσταση, την έναρξη, τη δια¬ 
κοπή, την τιμολόγηση και γενικά την ποιότητα παροχής 
των υπηρεσιών του. Επίσης οφείλει να τηρεί αρχείο, προ¬ 
σιτό στους χρήστες και την Εθνική Επιτροπή Τηλεπικοινω¬ 
νιών, όλων των ανωτέρω αιτημάτων και παραπόνων για πε¬ 
ρίοδο τουλάχιστον δύο (2) ετών από την κατάθεσή τους, 
στο οποίο αρχείο θα περιλαμβάνονται τα στοιχεία του τρό¬ 
που και του χρόνου ικανοποίησής τους. 


Αρθρο 8 

Τιμολόγηση - Χρέωση αντιτίμου παρεχομένων υπηρε¬ 
σιών 

1. Ο παρέχων τηλεπικοινωνιακές υπηρεσίες οφείλει να 
οργανώσει την επιχείρησή του και να τιμολογεί τις υπηρε¬ 
σίες του κατά τρόπο ώστε τα εφαρμοζόμενα τιμολόγιά 
του: 

- Να είναι προσανατολισμένα στο κόστος, ειδικότερα 
σε ότι αφορά τις υπηρεσίες και τους τομείς που υπόκει- 
νται σε αποκλειστικά ή ειδικά δικαιώματα. 

- Να πληρούν τους κανόνες του υγιούς ανταγωνι¬ 
σμού. 

- Να μη δημιουργούν διακρίσεις και να εξασφαλίζουν 
ίση μεταχείριση. 

- Να πληρούν τους κανόνες της διαφάνειας και να δη¬ 
μοσιεύονται. 

- Να βασίζονται σε αντικειμενικά κριτήρια. 

- Να βασίζονται στα επί μέρους χαρακτηριστικά της πα¬ 
ρεχόμενης υπηρεσίας. 

- Να βασίζονται στην ισότιμη συμμετοχή στο γενικό κό¬ 
στος των χρησιμοποιούμενων δυνατοτήτων, καθώς και 
στην ανάγκη μιας εύλσγης απόδοσης των επενδύσεων 
που έχουν πραγματοποιηθεί. 

- Να βασίζονται στη σταδιακή εξάλειψη των σταυροει¬ 
δών επιδοτήσεων μεταξύ των υπηρεσιών. 

Ειδικότερα, ο Οργανισμός Τηλεπικοινωνιών της Ελλά¬ 
δος και οι λοιποί κάτοχοι νομίμως λειτουργούτων τηλεπι¬ 
κοινωνιακών δικτύων, στους οποίους έχουν εκχωρηθεί 
αποκλειστικά ή ειδικά δικαιώματα, υποχρεούνται να δια¬ 
μορφώσουν και να εφαρμόσουν ένα σύστημα κοστολόγη¬ 
σης κατάλληλο για τους σκοπούς υλοποίησης των προα- 
ναφερομένων τιμολογιακών αρχών. 

2. Οι λογαριασμοί χρέωσης των χρηστών με το αντίτιμο 
των παρεχομένων υπηρεσιών πρέπει να περιέχουν πλήρη 
ανάλυση του συνολικού ποσού χρέωσης, έτσι ώστε να κα¬ 
θίσταται σαφής η βάση υπολογισμού του. Η χρέωση θα 
πρέπει να συναρτάται ευθέως με τα πραγματικά στοιχεία 
της χρήσης του δικτύου ή των παρεχομένων υπηρεσιών 
από το χρήστη. Ο χρήστης δύναται να αμφισβητήσει την 
ορθότητα των στοιχείων του λογαραισμού χρέωσης με έγ¬ 
γραφη αναφορά του προς τον φορέα παροχής τηλεπικοι¬ 
νωνιακών υπηρεσιών. Σε περίπτωση μη ικανοποίησής του, 
ο χρήστης δύναται να προαφύγει στην Εθνική Επιτροπή 
Τηλεπικοινωνιών, η οποία αποφαίνεται σχετικά εντός τρι¬ 
μήνου από την κατάθεση της προσφυγής. 

3. Οι ως άνω λογαριασμοί χρέωσης θα αποστέλλονται 
στους χρήστες ανά διαστήματα όχι μικρότερα του διμήνου. 
Στους λογαριασμούς χρέωσης θα αναγράφεται η προθε¬ 
σμία εξόφλησή τους, η οποία δεν δύναται να είναι μικρό¬ 
τερη των τριάντα (30) ημερών από την ημερομηνία έκδο¬ 
σης του λογαριασμού χρέωσης που αναγράφεται επ’ αυ¬ 
τού. Ο παρέχων τηλεπικοινωνιακές υπηρεσίες οφείλει να 
μεριμνά για την όσο το δυνατόν ταχύτερη επίδοση στους 
χρήστες των εκδιδομένων από αυτόν λογαριασμών χρέω¬ 
σης. 

4. Σε περίπτωση που η παροχή τηλεπικοινωνιακών υπη¬ 
ρεσιών σε χρήστη διακοπεί για χρονικό δίαστημα σαρα- 
νταοκτώ (46) τουλάχιστον συνεχών ωρών και η διακοπή 
αυτή δεν οφείλεται σε υπαιτιότητα του χρήστη, ο παρέχων 
τηλεπικοινωνιακές υπηρεσίες οφείλει, ύστερα από έγ¬ 
γραφη αναφορά και αίτηση του θίγόμενου χρήστη, να πι¬ 
στώνει αυτόν με το τμήμα του καταβαλλόμενου από αυτόν 
ποσού του παγίου τέλους που αντιστοιχεί στη χρονική πε¬ 
ρίοδο της διακοπής, εκτός και αν η διακοπή αυτή οφείλε- 

ται σε συμβάν εκτός ελέγχου του φορέα παροχής τηλεπ/ 
κών υπηρεσιών. Η πίστωση αυτή πρέπει να εμφαίνεται σα¬ 
φώς στο λογαριασμό χρέωσης του χρήση που αφορά τη 
χρονική περίοδο κατά την οποία συνέβη η διακοπή. 

Άρθρο 9 

Διακοπή παροχής υπηρεσιών 

1. Ο παρέχων τηλεπικοινωνιακές υπηρεσίες δικαιούται 
να διακόπτει προσωρινά ή μόνιμα την παροχή υπηρεσιών 
στους χρήστες του μόνο λόγω μη ανταπόκρισης του χρή¬ 
στη στις συμβατικές του υποχρεώσεις και ιδιαίτερα, στη 
μη έγκαιρη εξόφληση του λογαριασμού χρέωσης, λόγω 
καταστροφής ή βλάβης του τηλεπικοινωνιακού δικτύου 
και λόγω ανωτέρας βίας, με την επιφύλαξη των διατάξεων 
της παραγράφου 4 του προηγουμένου άρθρου. 

2. Σε περίπτωση μη ανταπόκρισης του χρήστη στις συμ¬ 
βατικές του υποχρεώσεις, ο παρέχων τηλεπικοινωνιακές 
υπηρεσίες οφείλει να ειδοποιεί εγγράφως το χρήστη για 
την απειλούμενη προσωρινή ή μόνιμη διακοπή και να του 
τάσσει προθεσμία για τη συμμόρφωσή του με τις ως άνω 
υποχρεώσεις, η άπρακτη παρέλευση της οποίας δίνει το 
δικαίωμα στον παρέχοντα τηλεπικοινωνιακές υπηρεσίες 
να προχωρήσει στη διακοπή. 

Άρθρο 10 

Προστασία Ανταγωνισμού - Συναλλαγών 

1. Ο παρέχων τηλεπικοινωνιακές υπηρεσίες δεν θα υιο¬ 
θετεί μονοπωλιακές, ολιγοπωλιακές ή άλλες πρακτικές 
που φαλκιδεύουν τον υγιή ανταγωνισμό με άλλους παρέ- 
χοντες τηλεπικοινωνιακές υπηρεσίες. 

2. Ο παρέχων τηλεπικοινωνιακές υπηρεσίες δεν δύνα- 
ται να λαμβάνει ή να παρέχει αδικαιολόγητες επιχορηγή¬ 
σεις από ή προς οποιεσδήποτε άλλες επιχειρήσεις παρο¬ 
χής τηλεπικοινωνιακών υπηρεσιών. 

3. Ο παρέχων τηλεπικοινωνιακές υπηρεσίες δεν δύνα- 
ται να παρέχει προνομιακή μεταχείριση σε άλλες εταιρίες, 
νομικά πρόσωπα δημοσίου ή ιδιωτικού δικαίου, χρήστες, 
αντιπροσώπους επίπρομηθεία, διανομείς ή ανεξάρτητους 
μεταπωλητές. 

4. Ο παρέχων τηλεπικοινωνιακές υπηρεσίες δεν δύνα- 
ται να εξαρτά τις προμήθεις υλικών, υπηρεσιών και τηλεπι¬ 
κοινωνιακού εξοπλισμού από προμηθευτή που πωλεί τα 
ως άνω αγαθά και υπηρεσίες αποκλειστικά σε αυτόν. 

5. Ο παρέχων τηλεπικοινωνιακές υπηρεσίες θα συναλ¬ 
λάσσεται και θα επιδιώκει την επίλυση όλων των διαφορών 
του με άλλους παρέχοντες τηλεπικοινωνιακές υπηρεσίες 
με βάση τις αρχές της καλής πίστης και της ασφάλειας των 
συναλλαγών. 


Άρθρο 11 

Προστασία Χρηστών - Εργαζομένων 

1. Ο παρέχων τηλεπικοινωνιακές υπηρεσίες οφείλει να 
μεριμνά για την επιστημονικά και τεχνικά άρτια εγκατά¬ 
σταση, λειτουργία και συντήρηση του τηλεπικοινωνιακού 
δικτύου και εξοπλισμού του, κατά τρόπο που να μην εκτί¬ 
θεται σε κίνδυνο η ζωή, η σωματική ασφάλεια, η υγεία ή η 
περιουσία των χρηστών των υπηρεσιών του καθώς και του 
προσωπικού του, ούτε και η ασφάλεια των αεροσκα¬ 
φών. 

2. Ο παρέχων τηλεπικοινωνιακές υπηρεσίες οφείλει να 
μεριμνά για την όριστη ποιότητα των υπηρεσιών του και να 
τις τιμολογεί κατά τρόπο που να μην αποκτά υπερκέρδη 
σε βάρος του εισοδήματος των χρηστών και να μην υπερ¬ 
χρεώνει αδικαιολόγητα το χρήστη, ιδιαίτερα για χρήση που 
δεν έχει κάνει. 

3. Η διαφήμιση των τηλεπικοινωνιακών προϊόντων και 
υπηρεσιών δεν πρέπει να παραπλανά τους χρήστες με 
ανακρίβεια, ασάφεια, υπερβολή, παράλειψη ή με οπου¬ 
δήποτε άλλο τρόπο ή γενικά να γίνεται κατά τρόπο παρά¬ 
νομο. 

4. Οι παρεχόμενες τηλεπικοινωνιακές υπηρεσίες κα¬ 
θώς και η διαφήμισή τους δεν πρέπει να διευκολύνουν ή 
να ενθαρρύνουν την τέλεση αξιοποίνων πράξεων και ιδιαί¬ 
τερα την εξύβριση, τη δυσφήμιση, την απειλή, την απάτη, 
την εκβίαση, τη δωροδικία, την αποπλάνηση παίδων, τη 
διευκόλυνση αλλότριας ακολασίας, τη μαστροπεία, τη 
σωματεμπορία καθώς και την προσβολή των κρατούντων 
ηθών και της δημοσίας αιδούς. 

5. Οι παρεχόμενες τηλεπικοινωνιακές υπηρεσίες δεν 
πρέπει να οδηγούν σε προσβολή των ατομικών και κοινω¬ 
νικών δικαιωμάτων του πολίτη. 

Άρθρο 12 

Συνεργασία με Εποπτεύοντας Οργανισμούς 

Ο παρέχων τηλεπικοινωνιακές υπηρεσίες οφείλει να 
συνεργάζεται με το Υπουργείο Μεταφορών και Επικοινω¬ 
νιών, τη Γενική Γραμματεία Επικοινωνιών, την Εθνική Επι¬ 
τροπή Τηλεπικοινωνιών, την Επιτροπή της Ευρωπαϊκής 
Ένωσης και κάθε άλλο αρμόδιο φορέα, προκειμένου οι 
ανωτέρω Εποπτεύοντας Οργανισμοί να ασκούν αποτελε¬ 
σματικά τις εποπτικές, ελεγκτικές και ρυθμιστικές αρμο- 
διότητές τους στον τομέα των τηλεπικοινωνιών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 θ Ιουνίου 1995 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΑΛΑΜΠΑΝΟΣ 

